Kortlys bekend gemaak vir inspekteur-generaal van intelligensie | Maroela Media
Argieffoto (Foto: 422737, Pixabay)
Die parlement se intelligensiekomitee het Dinsdag die lys van 10 kandidate bekend gemaak om die vakante pos van inspekteur-generaal van intelligensie te vul.
Clinton Davids, Isaac Dintwe, Jay Govender, Smanga Jele, Andile Kilifele, Petrus Nchabeleng, Nhlanhla Ngidi, Nhlakanipho Mkontwana, Nyelisali Tshitereke en Bruce Watson is uit 'n lys van 17 genomineerdes deur lede van die parlement gekies.
Cecil Burgess van die ANC was ook op die lys van genomineerdes, maar die regerende party kon twee keer nie genoeg stemme in die nasionale vergadering kry om sy aanstelling te beklink nie.
Die ANC het in Mei 'n laaste poging laat vaar om sy aanstelling deur die parlement te stoomroller, nadat dit duidelik was dat die party nie enige ondersteuning van opposisiepartye kon bekom om die bykomende 18 stemme in te win nie. Die komitee is aangesê om van voor af met die proses te begin.
Die Demokratiese Alliansie het Dinsdag beswaar aangeteken dat Burgess op die kortlys bygevoeg is, en die ANC het nie sterk teenkanting gelewer nie.
Die inspekteur-generaal van intelligensie is die burgerlike waghondliggaam wat oorsigtelik optree in die intelligensie-gemeenskap. Die pos is al twee jaar lank vakant sedert Faith Radebe dit verlaat het.
Spaar ons uit. Nog 'n maatjie in die ANC se lekker knapsak…
wat nou · 3 jare gelede
Is dit n lys wat die Guptas opgestel het.???
Kortlys is n klug, besluit klaar geneem deur zuptas en kie
Nie eens geweet so 'n pos bestaan nie…
Die pos is al twee jaar vakant en dit het nog geen verskil gemaak aan die (on)doeltreffendheid van die 'waghond-liggaam nie. Dit is darem 'n indrukwekkende titel vir iemand wat nie eers regtig gemis is vir twee jaar nie.
Het die staat sowaar 'n intelligensiekomitee – wys jou net intelligensie is geen waarborg teen onnoselheid nie!